The Siege of Rhodes
The Siege of Rhodes ('Obsidio Rhodi') est opera apud libellum a Gulielmo Davenant scripta, cuius res principalis est obsidio urbis Rhodi, insulae Rhodi capitis, ab Imperio Ottomanico anno 1522 gesta. Musica a quinque compositoribus facta est, scilicet Henrico Lawes, Matthaeo Locke, Henrico Cooke, Carolo Coleman, Georgio Hudson. Prima pars operae anno 1656 docta est privatim (nam sub gubernio Puritanorum theatri Angliae reclusi sunt) Londinii in domo auctoris; pars altera, paullo postea docta, anno 1663 divulgata est. The Siege of Rhodes hodie opera Anglica antiquissima censetur.